Document ID: 31990R1913

*****
ΚΑΝΟΝΙΣΜΟΣ (ΕΟΚ) αριθ. 1913/90 ΤΗΣ ΕΠΙΤΡΟΠΗΣ
της 5ης Ιουλίου 1990
σχετικά με τον καθορισμό του ποσού της ενίσχυσης για την ιδιωτική αποθεματοποίηση για τα καλαμάρια «Loligo patagonica»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1495/89 (2), και ιδίως το άρθρο 16 παράγραφος 4,
τον κανονισμό (ΕΟΚ) αριθ. 2415/89 της Επιτροπής της 3ης Αυγούστου 1989 για τον καθορισμό των λεπτομερειών εφαρμογής σχετικά με τη χορήγηση της ενίσχυσης στην ιδιωτική αποθεματοποίηση για ορισμένα προϊόντα αλιείας (3), και ιδίως το άρθρο 2,
Εκτιμώντας:
ότι η μέση τιμή του ολόκληρου καλαμαριού Loligo patagonica παρέμεινε κατώτερη του 85 % της τιμής προσανατολισμού κατά τη διάρκεια σημαντικής περιόδου·
ότι αυτή η κατάσταση στις τιμές είναι πιθανόν να συνεχισθεί·
ότι υπάρχει επομένως ανάγκη να καθορισθεί το ποσό της ενίσχυσης στην ιδιωτική αποθεματοποίηση για το σχετικό προϊόν·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ενίσχυση στην ιδιωτική αποθεματοποίηση που αναφέρεται στο άρθρο 16 του κανονισμού (ΕΟΚ) αριθ. 3796/81, χορηγείται για τις ποσότητες που τίθενται προς πώληση κατά την περίοδο από την 1η Ιουλίου έως 31 Δεκεμβρίου 1990, με την επιφύλαξη ότι οι όροι για την ενεργοποίηση της ενίσχυσης που προβλέπονται στο άρθρο 16 παράγραφος 1 στοιχείο α) του εν λόγω κανονισμού πληρούνται κατά τη διάρκεια αυτής της περιόδου.
2. Τα ποσά της ενίσχυσης για μια ανώτατη διάρκεια αποθεματοποίησης τριών μηνών είναι τα εξής:
1.2,3 // // // Προϊόν
// Ποσό της ενίσχυσης
για την αποθεματοποίηση
(Ecu/τόνο καθαρού βάρους μηνιαίως)
// 1.2.3 // // 1ος μήνας // 2ος και 3ος μήνας // // // // Καλαμάρι Loligo patagonica, ολόκληρο, ακαθάριστο // 44 // 27 // // //
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 1990.

Labels: 3
2
19
6